**Radiumhospitalet** (etablert 1932) er eit sjukehus på Montebello i Oslo som driv handsaming av kreftsjukdomar, og er Skandinavias største kreftsenter.

Sjukehuset vart innvigd som landet sitt første spesialsjukehus for kreft av kong Haakon VII i 1932 med pådrivarane Severin Andreas Heyerdahl (1870–1940) som første direktør og Hans L. C. Huitfeldt som første styreformann. Heyerdahl vart etterfølgt av Bull Engelstad i 1939 og Reidar Eker i 1947, året før dei stifta Landsamskipnaden mot kreft, medan Kreftregisteret vart lansert i 1952.

I 1927 vart ein arkitektkonkurranse for radiumhospitalet kunngjort. Juryen bestod av overlege Severin Andreas Heyerdahl, arkitekt Arnstein Arneberg og Victor Nordan. Av 73 forslag vart prosjektet til arkitekt Ole Øvergaard i samarbeid med overlege dr. Axel Christensen valt. Parkplanen vart laga av dosent Olav Leif Moen i 1931. Eit nybygg kom i 1957. Modernisering og stort tilbygg (arkitekt Ol Bull) stod ferdig i 1982 for 429 pasientar.

Det vart i 2005 slått saman med Rikshospitalet til eitt helseforetak, *Rikshospitalet–Radiumhospitalet* HF. To år seinare til *Rikshospitalet* HF. Med Ullevål universitetssjukehus og Aker universitetssjukehus vart dei tre tidlegare helseføretaka fusjonert til Oslo universitetssjukehus HF i 2009.

Hospitalet har einingar for patologi, radiologi, klinisk kjemi, anestesi og klinisk forsking, og tek i mot tilvisingar frå heile landet. Ein har tett forskingssamarbeid med Institutt for kreftforsking, som finst ved sjukehuset, og dessutan med landdekkende Montebello-senteret på Lillehammer for rehabilitering av pasientar. Av omkring 300 tilsette er 200 eksternt finansiert av fond og institusjonar som mange av Kreftsamskipnaden.

Sjukehotell
-----------

I 2007 fremja direktør Åge Danielsen planar om bygging av eit sjukehotell. Det vart til i samarbeid med Arthur Buchardt.

Sjå Diskusjon:Det norske radiumhospital

Biletgalleri
------------

* HovedbygningenHovedbygningen
* Det nye forsknings og parkeringshuset under bygging (2007)Det nye forsknings og parkeringshuset under bygging (2007)
* Det nye forskningsbyggetDet nye forskningsbygget
* ForskningsbyggetForskningsbygget
* Flyfoto 2015Flyfoto 2015
* Kong Håkon besøker Radiumhospitalet 1954 Kong Håkon besøker Radiumhospitalet 1954

Dr. Ragnar Mørks forskingspris
------------------------------

Ein personleg pris vert gjeve ut årleg frå apotekar Ragnar Mørk (1908–2002) sit legat, til forskarar frå Radiumhospitalet med gode forskingsresultat. Den var 
i 2002 på 100 000 kroner og i 2011 på 200 000 kronar.

Anna
----

Til opninga av eit møte 4. mai 1932, skipa av Radiumfodet, vart det skrive ein prolog av Nordahl Grieg som forfattaren sjølv las i Universitetets aula.
Det vart òg gjeve ut eit frimerke med tilleggsverdi der innkomsten gjekk det som seinare vert kalla Kreftsenteret.

Kjelder
-------

1. ↑  Kreftsenteret (1982). *Et moderne kreftsenter*. Radiumhospitalet.
2. ↑  «Content of main collections - Historical Archive of Norwegian Landscape Architecture». *Historical Archive of Norwegian Landscape Architecture* (på engelsk). Henta 17. februar 2018.
3. ↑  Haugstøl, Henrik (1898-1969) (1958). *Gaven fra det norske folk: litt om Det norske radiumhospitals historie ved innvielsen av nyanlegget 27. januar 1958*. [s.n.]

* *Denne artikkelen bygger på* nb:Det norske radiumhospital *frå Wikipedia på bokmål den 28. juli 2018*

Bakgrunnsstoff
--------------

«Radiumhospitalet» i *Store norske leksikon*, snl.no.

* Oslo universitetssjukehus
* Oslo universitetssjukehus' forskingsnettsider (engelsk)
* Montebello-senteret